24/7 Woollahra Plumber for Water Leaks, Hot Water, Burst Pipes, Gas, Hot Water - Call Now
Quality Woollahra Bathroom Renovations
Emergency Toilet Repair Woollahra Sydney
Award Winning Sydney Plumbers Servicing Woollahra
Pipe Relining Plumber Woollahra Daar is n hewige gewig van my skouers af.
Die “Lone genius” myth.
Hier is ek weer.
Tussen die boom en die bas.
Rain rain please stay.
Skielik is daar n titseltjie meer tyd.
Die woorde ontgaan my weer.
En daar is die vakansie verby.
Het ek genoem my familie is ongelooflik?
Ek is betaal!
Ek hoor die bekende klokkie van ‘n roomeis fiets wat in die straat verby vlieg. Dit is vreemd...Dit sal nou lekker wees! Ek koop somer vyf roomeise vir minder as R30 en het nog geld oor om die oukie te tip ook. Dis ‘n lekker gevoel.
Dis n dag van goeie geluk, lyk dit vir my. Nadat ek en Julu vanoggend vir n vinnige swem my Emmarentia gegaan het, het ek ‘n draai gaan maak by die Pickit up oppad huistoe. Ek is opsoek na Jakaranda hout. Ek het ‘n skielike gier om weer te kerf. Dat die painter se hande nou moet skirf word weet ek nie. Dis die beeldjie wat van Mpumalanga kom se skuld. Dink ek. Die man wat dit gekerf het, het so gelukkig gelyk, hy was halfpad deur sy proses en toe stop ek hom net daar. Dis pragtig en veronderstel om ‘n swart geverfde eland of iets te wees maar hy was net te mooi soos wat daar was. Hy staan nou met trots op die eetkamer tafel.
Ek stop vir ‘n ruk by die dump. Ek is mal oor die plek. Mens vind altyd treasures wat almal anders dink is gemors. Ek wil nog altyd vir my ‘n mooi hout-stomp koffie tafeltjie gemaak het. Ek sien ‘n beautiful stuk wat ideaal is vir die doel...hy’s te groot om in die kar te laai. Ons erf staan reeds vol vorige pogings van houtstomp stoeltjies en tafels...ek wonder of ek dit moet vat. Ek besluit daarteen en ‘n bakkie kom aangery met ‘n vrag vol vars hout. “Nee” se die man, “die is maar witstinkhout wat redelik on popiler is, dit splinter ook as mens daarmee werk”. Dammit. My luck is uit. “Hoekom, wat wil jy doen?” wil hy weet en stel homself voor. Dit draai so uit dat die man ‘n tree-felling besigheid het. Daar kom gereeld vragte Jakaranda hout in en hy lewer gereeld custom size gesnyde blokke by kunstenaars af. En blykbaar teen geen koste, hy wil net ontslae raak van die hout. Fantasties! Ek gaan die Desember kan kerf! En raai wat kry my familie vir Kersfees.
Voor ek by die hek uit ry vang ‘n rottang bank my oog. Shoe maar dis ideaal vir die tuin!... Dit is weereens te groot! Ek stop en kyk verder tussen die weggooi goed. Nog ‘n bonus! Na ‘n bietjie onderhandeling met die locals, ry ek weg met ‘n stewige ou hout kassie en ‘n pine krat wat lyk asof dit vir wyn verpakking gebruik was. Ek is chuffed.
Net voor ek by ons straat inry vang ‘n bakkie vrag vol takke my oog. Dat ek omdraai en gaan kyk! Wraggies. Dis nou nie jakaranda hout nie maar twee groot keramiek potte le onder die vrag vars gesnyde takke. Ek gee die man R10 en hy is omgeslaan.
Wat ‘n gelukskoot, ‘n nuwe kassie vir my studio, ‘n krat en potte vir die tuin, vyf heerlike roomyse en 'n smile op die locals se gesigte... en vir alles net onder R 90! Dis nou hoe ek ‘n Maandag wil afskop.
Dit gaan ‘n goeie week wees.